Էլինա Դյունի

Էլինա Դյունի (Elina Duni), ծնվել է 1981 թվականի մարտին, Ալբանիայի Տիրանա քաղաքում։ Ալբանիայի և Շվեյցարիայի ջազ ոճի երգչուհի։

Կենսագրություն 
Ծնվել է Տիրանայում, կոմունիստական ռեժիմի ժամանակաշրջանում, արվեստագետի ընտանիքում (մայրը՝ Բեսան և պապը՝ մուֆտի Մեհմեդը գրողներ էին, իսկ հայրը՝ Սպիրո Դյունին, դերասան և թատերական բեմադրիչ)։ Առաջին քայլերը երաժշտության մեջ նա անում է հինգ տարեկան հասակում և սկսում է ուսումնասիրել ջութակ։ 1986 թվականից մինչև 1991 թվականի նա մասնակցում է երեխաների համար նախատեսված փառատոններում և ելույթ է ունենում հեռուստատեսությամբ։ 1992 թվականից նա բնակություն է հաստատում Ժնևում, Շվեյցարիա՝ մոր հետ։

Մասնագիտական գործունեություն 
2004 թվականից մինչև 2008 թվականը երգեցողություն է ուսումնասիրում Երգի Բարձրագույն Դպրոցում և Բեռնի Արվեստի Համալսարանում՝ ջազի բաժանմունքում։ Այդ ընթացքում նա ստեղծում է Էլինա Դյունիի քառյակ հետևյալ կազմով. Կոլին Վալոն՝ դաշնամուր, Պատրիս Մորետ՝ թավջութակ և Նորբերտ Պֆամատեր՝ հարվածային գործիքներ։ Խումբը ներկայացնում էր ալբանական ազգային երաժշտության արմատները և ազգային երգերի համակցությունը բալկանյան և ջազային երաժշտություններին։ 2008 թվականին թողարկում է առաջին ալբոմը՝ «Baresha»՝ «Meta Records» ձայնագրման ստուդիայում։ Նրա նորամուտը իր քառյակով լավ արձագանք է ստանում գերմանական և շվեյցարական մամուլներում և հետևում է ամբողջ Եվրոպայով մեկ հյուրախաղեր։ 2010 թվականի փետրվարին թողարկվում է երկրորդ ալբոմը՝ «Lume»՝ նույնպես «Meta Records» ձայնագրման ստուդիայում։ Դա գովասանքի խոսքեր է առաջ բերում գերմանական, շվեյցարական, ավստրիական և ֆրանսիական մամուլներում։ Երրորդ ալբոմը՝ «Matanë Malit» թողարկվել է 2012 թվականին՝ «ECM Records» ձայնագրման ստուդիայում։ Այն իրենից ներկայացնում է ձոն Ալբանիային, ալբանական ազգային հին երգերը ջազ ժանրի գեղեցիկ ռեմիքսում։

Ալբոմներ

Աղբյուրներ 
 Offizielle Webpräsenz